**ΕΡΩΤΗΣΕΙΣ ΣΩΣΤΟΥ- ΛΑΘΟΥΣ**

**Η λατινική γλώσσα**

|  |  |
| --- | --- |
| 1. Η διάλεκτος των Λατίνων ανήκει στην ινδοευρωπαϊκή γλωσσική οικογένεια.
 | Σ |
| 1. Η λατινική υπερίσχυσε των άλλων διαλέκτων με την επέκταση των Ρωμαίων σε όλη την ιταλική χερσόνησο.
 | Σ |
| 1. Οι Ρωμαίοι σε όλες τις περιπτώσεις χρησιμοποιούσαν το επίθετο «λατινική».
 | Λ |
| 1. Ένας από τους λόγους των ομοιοτήτων ανάμεσα στη Λατινική και την Ελληνική είναι η κατάκτηση της ελληνικής Ανατολής από τους Ρωμαίους.
 | Σ |
| 1. Το λατινικό αλφάβητο στην πραγματικότητα είναι ελληνικό.
 | Σ |
| 1. Η αρχέγονη λατινική γλώσσα ήταν πομπώδης.
 | Λ |
| 1. Η αρχέγονη λατινική γλώσσα είχε τα χαρακτηριστικά του λαού που την χρησιμοποιούσε.
 | Σ |
| 1. Τα γραπτά μνημεία για τη λατινική μέχρι και τον 3ο π.Χ. αι. παρουσιάζουν ιδιαίτερη λογοτεχνική αξία.
 | Λ |
| 1. Η λογοτεχνική εξέλιξη των Λατίνων συντελείται με την επαφή των Ρωμαίων με τον ελληνικό πολιτισμό.
 | Σ |
| 1. Η καλλιέργεια της Λατινικής πραγματοποιείται με την ιστορική συνάντηση των Ρωμαίων με τους Έλληνες το 340 π.Χ.
 | Λ |

**Η γένεση της ρωμαϊκής λογοτεχνίας**

|  |  |
| --- | --- |
| 1. Η ρωμαϊκή λογοτεχνία είναι η πρώτη «καταγόμενη» λογοτεχνία.
 | Σ |
| 1. Η ρωμαϊκή λογοτεχνία δημιουργείται δεχόμενη την επιρροή της ελληνικής γραμματείας.
 | Σ |
| 1. Η γενέθλιος χρονολογία της ρωμαϊκής λογοτεχνίας θεωρείται το 140 π.Χ.
 | Λ |
| 1. Ο Λίβιος Ανδρόνικος μετέφρασε στα Λατινικά την Ιλιάδα και την Οδύσσεια.
 | Λ |
| 1. Ο Λίβιος Ανδρόνικος χρησιμοποίησε στις μεταφράσεις του το δακτυλικό εξάμετρο.
 | Λ |
| 1. Ο Λίβιος Ανδρόνικος ασχολήθηκε με θεατρικές παραστάσεις.
 | Σ |
| 1. Στις ρίζες της ρωμαϊκής γραμματείας βρίσκεται ένα ελληνικό είδος, το διδακτικό έπος.
 | Λ |
| 1. Οι αρχέγονες συνθήκες γένεσης της ρωμαϊκής λογοτεχνίας δεν επηρέασαν τη μετέπειτα συγγραφική παραγωγή των Ρωμαίων.
 | Λ |
| 1. Η ρωμαϊκή λογοτεχνία, κατά τη γένεσή της, στηρίχθηκε στο έργο του Ομήρου.
 | Σ |
| 1. Ο Λίβιος Ανδρόνικος ήταν έλληνας αιχμάλωτος πολέμου.
 | Σ |

**Εποχές της ρωμαϊκής λογοτεχνίας**

|  |  |
| --- | --- |
| 1. Στην πρώτη οριοθέτηση των εποχών της ρωμαϊκής λογοτεχνίας επικράτησε η περιγραφική διαίρεση.
 | Λ |
| 1. Σύμφωνα με την αριστοκρατική αξιολόγηση τα μεγάλα ταλέντα της ρωμαϊκής λογοτεχνίας παρουσιάζονται σε συγκεκριμένες εποχές.
 | Σ |
| 1. Στην περιγραφική διαίρεση μπορεί να συναντήσει κανείς τον όρο «μετακλασική εποχή».
 | Σ |
| 1. Η διαίρεση της λογοτεχνίας σε «χρυσό αιώνα», «αργυρό αιώνα» κ.λπ. συναντάται στη διαίρεση με ιστορικά κριτήρια.
 | Λ |
| 1. Η διάκριση με ιστορικά κριτήρια γίνεται με βάση δύο εποχές: τη δημοκρατική εποχή και την αριστοκρατική.
 | Λ |
| 1. Η κλασική εποχή φτάνει ως τον θάνατο του Αυγούστου, το 14 μ.Χ.
 | Σ |
| 1. Η περίοδος της Ύστερης αρχαιότητας τοποθετείται κατόπιν της μετακλασικής εποχής.
 | Σ |
| 1. Η αυτοκρατορική εποχή χωρίζεται σε πρώιμη και ύστερη.
 | Λ |
| 1. Το τέλος της αρχαίας ρωμαϊκής λογοτεχνίας τοποθετείται στην έναρξη του Λατινικού Μεσαίωνα.
 | Σ |
| 1. Ο λατινικός Μεσαίωνας αρχίζει τον 6ο αι. μ.Χ.
 | Σ |

**Γενικά χαρακτηριστικά της ρωμαϊκής λογοτεχνίας**

|  |  |
| --- | --- |
| 1. Βασικό χαρακτηριστικό της ρωμαϊκής λογοτεχνίας είναι η στενή συνάφειά της με την ελληνική γλώσσα και γραμματεία.
 | Σ |
| 1. Η φράση «Η Ελλάδα ενώ κατακτήθηκε, εισήγαγε τις τέχνες στο αγροτικό Λάτιο» ανήκει στον Οβίδιο.
 | Λ |
| 1. Το ιδανικό της κατοχής δύο γλωσσών ενσαρκώνεται σε όλους τους ρωμαίους λογοτέχνες.
 | Σ |
| 1. Πολλές ελληνικές λέξεις διατηρούνται ακόμα και σήμερα σε ρωμανικές γλώσσες.
 | Σ |
| 1. Ο Πλαύτος επηρεάστηκε από την αττική τραγωδία.
 | Λ |
| 1. Ο Βεργίλιος επηρεάστηκε από τον Όμηρο.
 | Σ |
| 1. Ο Σενέκας δέχεται την επιρροή από τις αττικές τραγωδίες.
 | Σ |
| 1. Η σχέση του ρωμαίου λογοτέχνη με το ελληνικό πρότυπο είναι η τυφλή μίμηση.
 | Λ |
| 1. Οι Ρωμαίοι λογοτέχνες αναμειγνύουν χρονικά διαφορετικά ελληνικά πρότυπα.
 | Σ |
| 1. Η κωμωδία στους Ρωμαίους λογοτέχνες ωριμάζει τελευταία, όπως ακριβώς και στους Έλληνες.
 | Λ |
| 1. Η σάτιρα είναι ένα νέο, καθαρά ρωμαϊκό είδος.
 | Σ |
| 1. Η ρωμαϊκή ελεγεία έχει πολλά κοινά στοιχεία με την ελληνική.
 | Λ |
| 1. Τα πάτρια ήθη (mos maiorum) προβάλλονται κυρίως σε ποιητικά έργα.
 | Λ |
| 1. Οι άριστοι χειριστές της λατινικής γλώσσας εμπλουτίζουν τα φυσικά χαρακτηριστικά της.
 | Σ |
| 1. Η γλώσσα των Ρωμαίων θεωρείται η κατάλληλη για την παγκόσμια πολιτισμική επικοινωνία.
 | Σ |

**Η εξέλιξη της ρωμαϊκής λογοτεχνίας**

**Κλασική εποχή**

|  |  |
| --- | --- |
| 1. Κατά την κλασική εποχή συνεχίζονται οι πειραματισμοί στην λατινική λογοτεχνία.
 | Λ |
| 1. Κατά την κλασική εποχή στη ρωμαϊκή λογοτεχνία επιδιώκεται η σύζευξη μορφής και περιεχομένου.
 | Σ |
| 1. Κατά την κλασική εποχή στη ρωμαϊκή λογοτεχνία δίνεται βαρύτητα στο πραγματικό έναντι του πλασματικού.
 | Λ |
| 1. Κατά την κλασική εποχή οι ρωμαίοι λογοτέχνες ανταγωνίζονται αποτελεσματικά τους Έλληνες.
 | Σ |
| 1. Ο Κάτουλλος ανταγωνίζεται τον Θεόκριτο.
 | Λ |
| 1. Μετά το 90 π.Χ. παρατηρείται ένα άγονο κενό περίπου 50 χρόνων.
 | Λ |
| 1. Η έννοια του «κλασικού» διαμορφώνεται μετά το 90 π.Χ.
 | Σ |
| 1. Η κλασική εποχή χωρίζεται σε δύο περιόδους.
 | Σ |
| 1. Η πρώτη περίοδος της κλασικής εποχής είναι γνωστή με τον όρο «Αυγούστειοι χρόνοι».
 | Λ |
| 1. Οι «νεωτερικοί» ποιητές δημιουργούν ποιήματα που διακρίνονται για την μεγάλη έκτασή τους.
 | Λ |
| 1. Το ύφος των «νεωτερικών» ποιητών είναι σκοτεινό και υπαινικτικό.
 | Σ |
| 1. Οι «νεωτερικοί» ποιητές ασχολούνται με λυρική και ελεγειακή ποίηση, επύλλια και επιγράμματα.
 | Σ |
| 1. Ο θάνατος του Αυγούστου σηματοδοτεί αποκλειστικά το τέλος μιας σημαντικής πολιτικής περιόδου.
 | Λ |
| 1. Κατά την κλασική εποχή οι Ρωμαίοι λογοτέχνες προσλαμβάνουν δημιουργικά το ελληνικό πρότυπο και διαθέτουν πλέον τους δικούς τους «κλασικούς».
 | Σ |
| 1. Μετά το τέλος της κλασικής εποχής αρχίζει ο επιγονισμός που σηματοδοτεί και την έκπτωση της ποιότητας της ρωμαϊκής λογοτεχνίας.
 | Λ |

**Α. Οι χρόνοι του Κικέρωνα**

|  |  |
| --- | --- |
| 1. Οι χρόνοι του Κικέρωνα σηματοδοτούν μια περίοδο με εξοντωτικές διαμάχες για την εξουσία.
 | Σ |
| 1. Στα χρόνια του Κικέρωνα οι ρωμαίοι λογοτέχνες παράγουν λυρική και ελεγειακή ποίηση.
 | Λ |
| 1. Οι ρητορικοί λόγοι των ρωμαίων λογοτεχνών έχουν ως πρότυπο τους αττικούς ρήτορες.
 | Σ |
| 1. Ο διανοούμενος καλλιτέχνης των χρόνων του Κικέρωνα αυτονομείται από τα ελληνικά πρότυπα.
 | Σ |
| 1. Ο Μάρκος Τύλλιος Κικέρωνας θεωρείται κορυφαίος εκπρόσωπος της πεζογραφίας και ένας από τους μεγαλύτερους ρήτορες της αρχαιότητας.
 | Σ |
| 1. Ο Κικέρων έγραψε περισσότερους από 100 λόγους, αλλά σώζονται περίπου οι μισοί.
 | Σ |
| 1. Το περιεχόμενο των λόγων του Κικέρωνα είναι συμβουλευτικό.
 | Λ |
| 1. Ο Κικέρων υπήρξε θαυμαστής του Αριστοτέλη.
 | Λ |
| 1. Η προσωπικότητα του Κικέρωνα αναδεικνύεται μέσα από τις 800 επιστολές του που δημοσιεύτηκαν μετά τον θάνατό του.
 | Σ |
| 1. Ο Κικέρωνας θεωρείται κορυφαίος συγγραφέας της παγκόσμιας λογοτεχνίας.
 | Σ |
| 1. Ο Βάρρων θεωρείται άριστος γνώστης της λατινικής γλώσσας.
 | Σ |
| 1. Ο Βάρρων ασχολήθηκε αποκλειστικά με τη ρωμαϊκή ιστορία.
 | Λ |
| 1. Ο Ιούλιος Καίσαρας ασχολείται με την ιστορική βιογραφία.
 | Λ |
| 1. Ο Ιούλιος Καίσαρας στα έργα του ακολουθεί το ύφος του Ξενοφώντα.
 | Σ |
| 1. Ο Σαλλούστιος Κρίσπος μεταφέρει στο έργο του την ιστορική μονογραφία.
 | Σ |
| 1. Η ποιητική παραγωγή στα χρόνια του Κικέρωνα είναι και ποσοτικά και ποιοτικά τεράστια.
 | Λ |
| 1. Ο Βαλέριος Κάτουλλος έχει γράψει 16 ποιήματα στα οποία αποτυπώνεται ο πόθος και ο πόνος για μια κοπέλα.
 | Λ |
| 1. Ο Λουκρήτιος χαρακτηρίζεται ως επαναστάτης υλιστής.
 | Σ |
| 1. Το έργο «Για τη φύση των πραγμάτων» (De rerum natura) είναι ένα ιστορικό έπος.
 | Λ |
| 1. Ο Βάρρων στα έργα του συνδυάζει τον ποιητικό και τον πεζό λόγο.
 | Σ |

**Β. Οι Αυγούστειοι χρόνοι**

|  |  |
| --- | --- |
| 1. Στα χρόνια του Αυγούστου οι ρωμαίοι ποιητές συνδέουν τα έργα τους με την πολιτική ζωή.
 | Σ |
| 1. Στον Αύγουστο και τον Μαικήνα οφείλεται η συσπείρωση κορυφαίων ταλέντων σε λογοτεχνικούς κύκλους.
 | Σ |
| 1. Στα χρόνια του Αυγούστου δίνεται βαρύτητα στην πεζογραφία και ακολουθεί η ποίηση.
 | Λ |
| 1. Ο Βιργίλιος εκτός από το ηρωικό και διδακτικό έπος ασχολείται με τα επιγράμματα.
 | Λ |
| 1. Ο Οράτιος εκπροσωπεί τη λυρική ποίηση.
 | Σ |
| 1. Εθνικός ποιητής των Ρωμαίων θεωρείται ο Βιργίλιος.
 | Σ |
| 1. Η Αινειάδα του Βιργιλίου μιμείται την Ιλιάδα του Ομήρου.
 | Λ |
| 1. Οι Εκλογές και τα Γεωργικά είναι μεταγενέστερες συλλογές της Αινειάδας.
 | Λ |
| 1. Λογοτεχνικό πρότυπο των Γεωργικών είναι ο Θεόκριτος.
 | Λ |
| 1. Ο Βιργίλιος αποτέλεσε πρότυπο πολλών λογοτεχνών.
 | Σ |
| 1. Ο Οράτιος είναι ο πρώτος που μετέφερε το αιολικό άσμα στη Ρώμη.
 | Σ |
| 1. Οι Ωδές του Ορατίου έχουν ως πρότυπο τον Αρχίλοχο.
 | Λ |
| 1. Για την επίσημη έναρξη της pax Augusta ο Αύγουστος ανέθεσε τη σύνθεση του Ύμνου της Εκατονταετίας στον Οβίδιο.
 | Λ |
| 1. Τα έργα του Προπέρτιου χαρακτηρίζονται από καθαρότητα και κομψότητα.
 | Λ |
| 1. Ο Οβίδιος καλλιέργησε νέα ποιητικά είδη.
 | Σ |
| 1. Οι Μεταμορφώσεις είναι έργο του Ορατίου.
 | Λ |
| 1. Ο Τίτος Λίβιος ασχολήθηκε στα έργα του με την παρουσίαση των Καρχηδονιακών πολέμων.
 | Λ |
| 1. Στην ιστοριογραφία του Λίβιου διακρίνονται έννοιες όπως η «pietas».
 | Σ |
| 1. Το έργο του Τίτου Λίβιου αποτελείται από 14 βιβλία.
 | Λ |
| 1. Το έργο Για την αρχιτεκτονική (De architectura) είναι του Βιτρούβιου.
 | Σ |

**Μετακλασική εποχή**

|  |  |
| --- | --- |
| 1. Κατά την μετακλασική εποχή το ύφος στη λογοτεχνία χαρακτηρίζεται απλό.
 | Λ |
| 1. Κάτι που χαρακτηρίζει το περιεχόμενο των μετακλασικών κειμένων είναι ο ρεαλισμός.
 | Σ |
| 1. Η περίοδος των «σκοτεινών χρόνων» είχε διάρκεια εξήντα ετών.
 | Λ |
| 1. Η μετακλασική εποχή χωρίζεται σε δύο περιόδους.
 | Σ |
| 1. Στη δεύτερη περίοδο γίνεται προσπάθεια απομίμησης των κλασικών.
 | Λ |
| 1. Κατά την μετακλασική εποχή οι γραμματικοί μελετούν σε βάθος τη γλώσσα.
 | Σ |
| 1. Στην μετακλασική εποχή η ρητορεία, λόγω των πολιτικών συνθηκών, γνωρίζει μεγάλη ακμή.
 | Λ |
| 1. Ο Σίλιος Ιταλικός έγραψε για τον Καρχηδονιακό πόλεμο.
 | Σ |
| 1. Έργο του Σενέκα του Νεότερου είναι οι Διάλογοι.
 | Σ |
| 1. Στα έργα του Σενέκα παρουσιάζονται πολλές συγγένειες με τη χριστιανική διδασκαλία.
 | Σ |
| 1. Ο Τάκιτος έγραψε μια παρωδία της Οδύσσειας.
 | Λ |
| 1. Ο Πλίνιος ο Νεότερος στις καλλιτεχνικές Επιστολές του περιγράφει την έκρηξη του Βεζούβιου.
 | Σ |
| 1. Ο Σενέκας ασχολήθηκε και με την τραγωδία.
 | Σ |
| 1. Με τη σάτιρα του Ιουβενάλη αναδεικνύεται η αθλιότητα των κατοίκων της Ρώμης.
 | Σ |
| 1. Το έργο Περί των επιφανών ανδρών ανήκει στον Παπιανό.
 | Λ |
| 1. Το μόνο παραμύθι που διαθέτουμε από την αρχαιότητα βρίσκεται στις Μεταμορφώσεις του Οβιδίου.
 | Λ |
| 1. Στις Μεταμορφώσεις υπάρχει το παραμύθι του Έρωτα και της Ψυχής.
 | Σ |
| 1. Η Αγία Γραφή μεταφράζεται για πρώτη φορά στα Λατινικά στη βόρεια Αφρική.
 | Σ |
| 1. Η χριστιανική γραμματεία κάνει την εμφάνισή της στη μετακλασική εποχή.
 | Σ |
| 1. Ο Αύλος Γέλλιος ασχολήθηκε με τη χριστιανική γραμματεία.
 | Λ |
| **Ύστερη αρχαιότητα** |  |
| 1. Το κίνημα των Νέο-Νεωτερικών επιδιώκει την υφολογική εκλέπτυνση.
 | Σ |
| 1. Ο Βοήθιος θεωρείται ο «πατέρας του Μεσαίωνα».
 | Σ |
| 1. Κατά την περίοδο της ύστερης αρχαιότητας τα ποιήματα αποκτούν πιο ευχάριστο και ψυχαγωγικό περιεχόμενο.
 | Σ |
| 1. Ο Νεμεσιανός γράφει ποιήματα ηρωικού περιεχομένου.
 | Λ |
| 1. Ένα ποίημα με τίτλο «Το ξενύχτι της Αφροδίτης» είναι αγνώστου ποιητή.
 | Σ |
| 1. Ο Βοήθιος ασχολήθηκε με μεταφράσεις του Πλάτωνα στα Λατινικά.
 | Λ |
| 1. Το έργο «Η παρηγοριά της φιλοσοφίας» ανήκει στον Κασσιόδωρο.
 | Λ |
| 1. Την χριστιανική αλληγορία θεμελιώνει την περίοδο αυτή ο Προυδέντιος.
 | Σ |
| 1. Την Αγία γραφή μεταφράζει ο Αυγουστίνος.
 | Λ |
| 1. Η πορεία της ρωμαϊκής λογοτεχνίας συνεχίστηκε κατά τη διάρκεια του Ουμανισμού και των Νεότερων χρόνων.
 | Σ |